অরিজিৎ দাস চৌধুরি, কলকাতা থেকে: মাসুদ আজহারকে নিষিদ্ধ ঘোষণার পথে ফের বাধা হয়ে দাঁড়িয়েছে চীন। ২০১৬-র মার্চ মাসে পাকিস্তানের মদতপুষ্ট জঙ্গিগোষ্ঠী জইশ-ই-মহম্মদ ও তার প্রধান মাসুদ আজহারকে আন্তর্জাতিক সন্ত্রাসবাদী হিসেবে চিহ্নিত করতে রাষ্ট্রসংঘের নিরাপত্তা পরিষদে দাবি জানায় ভারত। আমেরিকা, ফ্রান্স ও ব্রিটেন সহ একাধিক দেশ ভারতের সেই দাবিতে সম্মতি জানালেও বার বার চীন ভারতের প্রস্তাবের বিরোধিতা করে। বৃহস্পতিবার ফের একবার ভারতের এই দাবির বিরোধিতা করে মাসুদ আজহারকে নিষিদ্ধ করার প্রক্রিয়া চতুর্থবারের জন্য আটকে দেয় চীন। চীনের এহেন পদক্ষেপকে কড়া ভাষায় বিঁধল ভারত।